open-index/open-wikipedia-markdown huggingface dataset:
Christian Karembeu

**Christian Karembeu** (s. 3. joulukuuta 1970 Lifou, Uusi-Kaledonia) on ranskalainen jalkapalloilija, pelipaikaltaan keskikenttäpelaaja.

## Seurajoukkueura
Karembeu edusti urallaan seuratasolla kotimaassaan Nantesia ja Bastiaa, Italiassa Sampdoriaa, Espanjassa Real Madridia, Englannissa Middlesbroughia, Kreikassa Olympiakosia ja Sveitsissä Servetteä. Hän saavutti Nantesin riveissä Ranskan mestaruuden, Real Madridin riveissä kaksi Mestarien liigan voittoa ja Olympiakosin riveissä kaksi Kreikan mestaruutta. 

## Maajoukkueura
Ranskan maajoukkueessa Karembeu pelasi 53 ottelua ja teki niissä yhden maalin. Hän edusti Ranskaa 
MM-kisoissa vuonna 1998 sekä EM-kisoissa vuosina 1996 ja 2000. Karembeu saavutti Ranskan riveissä MM-kultaa vuonna 1998 ja EM-kultaa vuonna 2000.

## Lähteet

## Aiheesta muualla
Itävallan Grand Prix 1964

**Itävallan Grand Prix 1964** oli Formula 1 -sarjan osakilpailu, joka ajettiin 3. elokuuta 1964 Zeltwegin radalla. Kilpailun voitti Lorenzo Bandini, jolle voitto oli kauden ja uran ensimmäinen.

## Tulokset

## Muuta
*Nopein kierros: Dan Gurney 1'10.560
*Lorenzo Bandinin ensimmäinen ja ainoa voitto
*Bob Andersonin ensimmäinen ja ainoa palkintosijoitus
*Tony Maggsin paras sijoitus

## Lähteet
Robin van Aggele

**Robin van Aggele** (s. 30. heinäkuuta 1984) on alankomaalainen uimari, joka on erikoistunut sekauintiin ja rintauintiin. Hän teki kansainvälisen debyyttinsä aikuisten tasolla lyhyen radan EM-kisoissa 2004 Wienissä.

Lyhyen radan EM-kisoissa 2005 Triestessä van Aggele oli neljäs 100 metrin sekauinnissa, vain sadasosan kolmanneksi sijoittunutta Liettuan Vytautas Janušaitisia jäljessä.

Hän voitti EM-pronssia lyhyeltä radalta 4×50 metrin vapaauintiviestistä Helsingissä 2006 ja 4×50 metrin sekauintiviestistä Debrecenissä 2007. Manchesterin lyhyen radan MM-kilpailuissa 2008 hän sai hopeaa 4×100 metrin vapaauintiviestistä.

Van Aggele voitti 100 metrin rintauinnin lyhyen radan Euroopan-mestaruuden Istanbulissa 2009 ajalla 56,29. Eindhovenin lyhyen radan EM-kilpailuissa 2010 hän sai kultaa 50 metrin rintauinnissa ajalla 26,44 ja pronssia 100 metrin rintauinnissa.

## Lähteet
*Profiili swimrankings.net-sivustolla 

## Aiheesta muualla
*van Aggele zwemkroniek.comissa ****
Työturvallisuus

**Työturvallisuus** on työpaikan oma-aloitteista turvallisuuden hallintaa. Työturvallisuus on osa yritysturvallisuutta. Yritysturvallisuuden muita osa-alueita ovat esimerkiksi ympäristöturvallisuus, tietoturvallisuus, henkilöturvallisuus, toimitilaturvallisuus ja rikosturvallisuudesta. Työturvallisuutta toteutetaan työsuojelun avulla ja toimintaa ohjaavat muun muassa työturvallisuuslaki ja työterveyshuoltolaki.  

Kaikki työntekijät ovat toteuttamassa työsuojelua. Jokaisen on toimittava sääntöjen mukaisesti, jotta työturvallisuus toteutuisi. Työsuojelutoimintaa työpaikalla edistetään työsuojeluyhteistyön avulla. Laki työsuojelun valvonnasta ja työpaikan työsuojeluyhteistoiminnasta (20.1.2006/44) ohjaa eri tahojen osallistumista tähän toimintaan. 

Turvallinen työskentely on suunnitelmallista ja perustuu ennakolta hyviksi todettuihin käytäntöihin. Keskeistä työturvallisuudessa on riskienhallinta. Jokaisen työntekijän ammattitaitoon kuuluu, että tuntee työnsä vaarat ja haitat ja osaa edistää työturvallisuutta. 

Suomessa on kehitetty työturvallisuuden parantamiseksi työpaikoille ns. Työturvallisuuskortti-koulutus, joka saatiin laajasti käyttöön 2003. Työturvallisuuskortti on jo 618 700 henkilöllä (13.8.2010).

Työturvallisuuslaki edellyttää työpaikkoja perehdyttämään työntekijät työpaikan haitta- ja vaaratekijöihin sekä käyttämään turvallisia työtapoja. Erityisesti esimiehille on koulutettava myös heidän vastuunsa ja tehtävänsä, jotta he voivat käytännössä johtaa alaistensa työturvallisuutta. Suomessa työturvallisuuskoulutusta järjestävät Työterveyslaitos, Työturvallisuuskeskus, ammattijärjestöjen koulutuskeskukset, aikuisoppilaitokset sekä asiantuntijayritykset. Perehdytys ja koulutus voidaan toteuttaa myös tietokoneavusteisesti. Suomessa on kehitetty Euroopan laajin työturvallisuuden ja -terveyden opetusmultimedioiden valikoima.

## Lainsäädäntö Suomessa
Lainsäädäntö on jaettu Suomessa noin 60 erilliseen säädökseen. Jokaisen yrityksen pidettävä yllä omaan toimintaansa liittyvää säädöstietokantaa. Keskeinen lainsäädäntö Suomessa käsittää:
* Työturvallisuuslaki
* Laki työsuojelun valvonnasta ja työpaikan työsuojeluyhteistoiminnasta
* Työsopimuslaki
* Työaikalaki
* Vuosilomalaki
* Laki nuorista työntekijöistä
* Työterveyshuoltolaki

## Katso myös
* Turvatekniikka
* Työtapaturma
* Työsuojelu
* Yritysturvallisuus
* Työturvallisuuskortti
* Koneturvallisuus

## Lähteet

## Aiheesta muualla

* Riskien arviointi Työsuojelutietopankki
* Nolla tapaturmaa -foorumi Työterveyslaitos
* Työturvallisuus  Työterveyslaitos
* Henkilönsuojaimet , Työterveyslaitos
* Työsuojelu  Työterveyslaitos
* Työsuojelupiirit
* Työturvallisuuskeskus
* Työterveyslaitos
Cesare Perdisa

**Cesare Perdisa** (21. lokakuuta 1932 − 10. toukokuuta 1998) oli italialainen Formula 1 -kuljettaja. Hän osallistui seitsemään Grand Prix -kilpailuun. F1-urallaan hän saavutti kaksi palkintosijaa (2 kolmossijaa), yhden viitossijan ja 5 MM-pistettä. Aika-ajoissa Perdisa oli parhaimmillaan kuudes. 

## Formula 1 -tulokset

* jaettu*

## Aiheesta muualla
*http://www.statsf1.com/en/cesare-perdisa.aspx
Juotostina

**Juotostina** on juottimella sulatettava metalliseos, jolla juotetaan metallikappaleita toisiinsa.

## Elektroniikassa
Elektroniikan kytkennöissä juotostinalla juotetaan yhteen elektroniikassa käytettäviä osia, joiden halutaan olevan sähköisessä yhteydessä toisiinsa. Tavallisessa juotostinassa on noin 60&nbsp;% tinaa ja noin 40&nbsp;% lyijyä. Seossuhde vaikuttaa juotostinan sulamislämpötilaan. Kun seos on tarkasti (tina) Sn&nbsp;62,13&nbsp;p-% (lyijy) Pb&nbsp;37,87&nbsp;p-%. on sulamispiste alhaisimmillaan eli 183&nbsp;°C. Tällaista seosta kutsutaan eutektiseksi seokseksi, ja se muuttuu sulamispisteessä suoraan sulasta kiinteäksi. Muilla seossuhteilla on tietty lämpötila-alue, jossa juotostina on tahnamainen, eli seossuhteella voidaan vaikuttaa kuinka kauan kestää sen muuttuminen sulasta kiinteäksi.

Useimmat elektroniikassa käytetyt juotemetalliseokset ovat sulamislämpötilaltaan matalia, sillä elektroniikkakomponenttien kotelomateriaalit ja niiden rakenteet eivät kestä juurikaan korkeampia lämpötiloja kuin 260&nbsp;°C. Tyypillisin juoteseos on ollut tina-lyijy (Sn-Pb), jossa niiden keskinäinen suhde vaihtelee käyttökohteesta riippuen. Yleisin käytetty koostumus on tinaa 63&nbsp;painoprosenttia ja lyijyä 37&nbsp;painoprosenttia. 

1. heinäkuuta 2006 alkaen EU-maissa on rajoitettu tiettyjen haitallisten aineiden käyttöä sähkö- ja elektroniikkalaitteissa RoHS-direktiivillä. Tämän vaikutuksesta kulutuselektroniikan juotemateriaaleista on poistunut lyijy. Tina-lyijyn korvaajaksi on tullut useita eri vaihtoehtoja, joista Sn&nbsp;96,5-Ag&nbsp;3-Cu&nbsp;0,5 on yleisin ns.&nbsp;SAC-juote. Myös juotteet ilman hopeaa ovat osoittautuneet toimiviksi, esimerkiksi aaltojuotosprosessiin soveltuva juoteseos tina-kupari Sn&nbsp;99,3-Cu&nbsp;0,7. Myös uudemmat mikroseostetut lejeeringit ovat tulleet markkinoille (esimerkiksi Stannol FLOWTIN). Mikroseostuksella pyritään parantamaan lyijyttömien tinaseosten käsiteltävyyttä ja juotettavuutta.

Juotostina myydään yleensä 0,2–1,5 millimetrin paksuisena lankana. Sopiva paksuus riippuu käyttötarkoituksesta. Juotoslangan sisällä on 1–5 % hartsia (juoksutetta, fluksia) sisältävää kanavaa. Hartsi puhdistaa liitoskohdan juottamista haittaavasta oksidi- ja sulfidikerroksesta sekä helpottaa tinan leviämistä juotettavaan kohteeseen.

## Katso myös
*Luettelo metalliseoksista

## Lähteet

## Aiheesta muualla
Sulkurannan siirtolapuutarha

**Sulkurannan siirtolapuutarha** on Jyväskylän ainoa siirtolapuutarha. Se perustettiin Jyväsjärven etelärannalle 1948, lähelle nykyistä Kuokkalan keskustaa. Puutarhan vuokrapalstoilla on 136 mökkiä. Mökkejä voivat ostaa vain Jyväskylän kaupungin asukkaat. Alueen yhteisiä asioita hoitaa 
Sulkurannan siirtolapuutarhayhdistys. Alueella järjestetään muun muassa talkoita, kirpputoreja, rantakirkko, kesämatka ja monia juhlia. 

Vuonna 2008 Jyväskylän kaupunki lahjoitti siirtolapuutarhan 60-vuotisjuhlan kunniaksi keskusaukiolle Pertti Karjalaisen teoksen Aurinkoportti.

## Aiheesta muualla
* Julkiset taideteokset Jyväskylässä 

## Lähteet
Ljahovinsaaret

**Ljahovinsaaret** () on Uuden-Siperian saarten eteläisimmän osan muodostava saariryhmä Pohjoisella jäämerellä Sahan tasavallan alueella Venäjällä. Ljahovinsaaret sijaitsevat lähinnä mannerta Laptevinmeren ja Itä-Siperian meren välissä. Mantereesta saariston erottaa noin 60 kilometriä leveä Dmitri Laptevin salmi ja Uuden-Siperian saarten pääsaariryhmästä Anžusaarista noin 50 kilometriä leveä Sannikovinsalmi. Saariston pinta-ala on noin 6&nbsp;100 km².

Saariston  saaret ovat:
*Suuri Ljahovinsaari (о. Большо́й Ля́ховский) 4&nbsp;600 km² 
*Pieni Ljahovinsaari (о. Ма́лый Ля́ховский) 1&nbsp;325 km² 
*Stolbovoisaari (о. Столбово́й) 170 km²

Saaristoon kuului vielä 1900-luvun alkupuolella myös pieni Semjonovinsaari (о. Семёновский), joka kuitenkin mureni ja vajosi veden pinnan alapuolelle 1960-lukuun mennessä. Vuonna 1823 saaren pinta-ala oli vielä 5 km², 1945 enää 0,2 km².

Ljahovinsaaret on nimetty niitä vuonna 1773 tutkineen Ivan Ljahovin mukaan.

Keväällä 2013 saarilta löydettiin pehmytkudostensa osalta ennennäkemättömän hyvin säilynyt mammutin ruumis.

## Lähteet
Ahmed Bouchiki

**Ahmed Bouchiki** () oli algerialaissyntyinen Marokon kansalainen, joka työskenteli tarjoilijana Lillehammerissa, Norjassa.

Israelilaiset Mossadin agentit murhasivat hänet 21. heinäkuuta vuonna 1973.

Ahmed murhattiin tämän raskaana olevan norjalaisen vaimon eteen heidän palatessaan elokuvista.
Kuusi Mossadin agenttia pidätettiin tapauksen johdosta. Ahmedia luultiin Mossadin etsimäksi palestiinalaiseksi terroristiksi Ali Hassan Salamehiksi, joka oli yksi Musta syyskuu -järjestön johtajista. Musta syyskuu tuli tunnetuksi Münchenin verilöylyn järjestämisestä.

Kaksi murhaan osallistunutta Mossadin agenttia, Dan Ert ja Marianne Gladnikoff, pidätettiin, kun he palauttivat omilla nimillään vuokraamaansa autot Oslon lentoasemalle. Kuulusteluissa he paljastivat Mossadin piilopaikan osoitteen ja neljä muuta agenttia pidätettiin. Yksi murhaan osallistuneista Mossadin agenteista käytti kanadalaisen Patricia Roxboroughin henkilöllisyyttä, jonka passi varastettiin Montrealissa muutamia kuukausia aiemmin. 

Bouchikin murha oli vahinko, mutta tämän omaiset luulivat sitä tahalliseksi. 
Vuonna 1996 Israelin hallitus maksoi korvausta Bouchikin perheelle, mutta Israel ei ole koskaan tunnustanut olevansa syyllinen tapahtuneeseen. Tuomioistuimen tuomiot oli tavallisuudesta huomattavasti poikkeavan lievät. Viisi Mossadin agenttia sai lyhyen tuomion ja yksi vapautettiin syytteistä. Salameh kuoli vuonna 1979 Beirutissa Mossadin järjestämään autopommi-iskuun.

## Aiheesta muualla
* BBC News: Bungled Israeli killing revealed 
* CBS: An Eye For An Eye
International Karate

**International Karate** on System 3:n kehittämä vuonna  julkaistu karateaiheinen tappelupeli. System 3 julkaisi sen ensin Euroopassa ja sitten Epyx Yhdysvalloissa nimellä **World Karate Championship**. Pelille julkaistiin vuotta myöhemmin jatko-osa nimellä *[[International Karate +]]*.

## Pelaaminen

Viholliseen osuvan iskun onnistuessa pelaaja saa joko puolikkaan tai yhden pisteen. Kun pelaajalla on kaksi pistettä, hän voittaa sen erän. Kahden erän jälkeen maisema vaihtuu. Pelaaja käy läpi kahdeksan eri paikkaa ympäri maailmaa, kuten Sydneyssä ja New Yorkissa. Tarpeeksi pisteitä saatuaan pelaajalle myönnetään korkeamman asteen vyö. Vyöasteikko on valkoinen, keltainen, vihreä, purppura, ruskea ja musta.

## Lähteet

## Aiheesta muualla
*
Kaisa Kallio

**Katariina (Kaisa) Kallio** (o.s. **Nivala**; 28. toukokuuta 1878 Nivala – 24. marraskuuta 1954 Nivala) oli presidentti Kyösti Kallion puoliso. 

Kaisa Kallio teki elämäntyönsä pääosin kodissaan Heikkilä-Mehtälän suurtilan emäntänä Nivalassa. Hän oli silti myös pidetty "Maan äiti". Asiantila saattoi erityisesti korostua, koska hänen edeltäjäänsä Ellen Svinhufvudia pidettiin omanarvontuntoisena. Kaisa Kallio oli loppuun asti suuren maatalon emäntä ja suuren, kuusilapsisen perheen äiti. Tietynlaiseksi kaskuksi ja luonnekuvaksi on muodostunut tapaus, kun hän toi kangaspuut mukanaan Nivalasta ja asennutti ne presidentinlinnaan. Monta mattoa ja muuta tekstiiliä syntyi hänen käsissään kolmen asuinvuoden aikana. Joitakin niistä on edelleen olemassa ja erikoistilanteissa yhä käytössä presidentinlinnassa. 

Kaisa Kallion täyttäessä 60 vuonna 1938 järjestettiin kansalaislahjakeräys, joka tuotti 375 000 markkaa. Tällä summalla Kaisa Kallio perusti vuonna 1950 Kauniaisiin Kaisan­kodin naisille, jotka "elämän vaikeuksista ja ruumiillisista sairauksista masentuneina tai henkisesti väsyneinä kaipasivat tervehtymistä ja sielunrauhaa". Kaisankoti siirtyi vuonna 1958 Espoon Pakankylässä sijainneen Backbyn kartanon tiloihin, jossa se toimii edelleen.  Kaisa ja Kyösti Kallio on haudattu Nivalaan; haudalla on heidän poikansa Kalervo Kallion vuonna 1949 suunnittelema muistomerkki.

## Lähteet

## Kirjallisuutta
* 
* Saalasti, Kerttu: *Anna hänelle nöyrä mieli: Kaisa ja Kyösti Kallion elämäntieltä.* Porvoo: WSOY, 1972.

## Aiheesta muualla
* Kirjasto Virma / Henkilögalleria 
* Kartanokylpylä Kaisankoti
* Kaisa Kallion kansalaislahjasäätiö
Molnija

**Molnija** (, "salama") voi tarkoittaa:

* Molnija (satelliitti), neuvostoliittolainen tietoliikennesatelliitti
* Molnija-kiertorata, elliptinen satelliittien kiertorata
* Molnija (kantoraketti), nelivaiheinen versio Sojuz-raketista Molnija-tietoliikennesatelliitteja varten
* Molnija-M, uusin versio Molnija-raketista
* NPO Molnija, neuvostoliittolainen, mm. Buran-avaruussukkulaohjelmasta vastannut, suunnittelutoimisto
* Projekti 1241 -luokan ohjusvene
* Molnija, venäläinen sotilaallinen hyökkäyslennokki.
EEPROM

**EEPROM** tai **E²PROM** ( "sähköisesti pyyhittävä ohjelmoitava lukumuisti") on haihtumatonta puolijohdemuistia, joka voidaan uudelleenkirjoittaa n. 10&nbsp;000–100&nbsp;000 kertaa. EEPROM-muistia käytetään pääasiassa asetustietojen tallentamiseen mikroprosessorin tai mikrokontrollerin sisältävissä laitteissa. 

Tiedon tallentaminen EEPROMiin on suhteellisen hidasta ja voi kestää jopa sata kertaa kauemmin kuin tiedon lukeminen. EEPROMia ei kuitenkaan tarvitse tyhjentää lohkoittain (toisin kuin EPROM tai Flash-muisti), vaan uuden tiedon voi kirjoittaa vanhan päälle tavu kerrallaan.

Mikäli tarvitaan muutamaa sataa kilotavua suurempaa muistikapasiteettia, Flash-muisti on usein EEPROMia edullisempi vaihtoehto. Flash-muistisolut toimivat kuten EEPROMissa, mutta koska Flash tyhjennetään lohkoittain, sen logiikkaa on voitu yksinkertaistaa. Näin Flash-muisti vie vähemmän tilaa puolijohdealustalta ja on siten halvempaa.
Svenska privatlyceum i Kuopio

**Svenska privatlyceum i Kuopio** (1875&ndash;1892), myöhemmin **Privata svenska reallyceum för gossar och flickor i Kuopio** (1886&ndash;1913) oli Kuopiossa toiminut ruotsinkielinen lyseo. Oppilasmäärältään se oli pieni, mutta aivan vuosisadan vaihteessa oppilaita oli jopa noin 200.

## Perustaminen
*Svenska privatlyceum i Kuopio* sai perustamisluvan 9. syyskuuta 1874. Hakemuksen allekirjoittajina olivat muun muassa lääkäri G. Avellan, kaupunginlääkäri K. P. Malmgren ja FM A. E. Frosterus. Ylioppilastutkintojen myöntämisoikeuden koulu sai 8. helmikuuta 1883. 

Oppilaitos toimi poikalyseona 14. tammikuuta 1886 asti, jolloin koulu sai luvan muodostua 8-luokkaiseksi realilyseoksi tytöille ja pojille. Tuossa yhteydessä nimi vaihtui *Privata svenska reallyceum för gossar och flickor i Kuopio*ksi.
## Lakkauttaminen
Realilyseo (yhteiskoulu) lakkautettiin vuonna 1913.

## Rehtorit
*1875–1884 Herman Fredrik Öhrbom
*1884–1887 Karl Oskar Grönros
*1887–1889 Georg Adolf Vaenenberg
*1889–1890 Gustaf Dahl
*1890–1893 George Vaenenberg
*1893–1896 Torsten Såltin
*1895–1896 Aleksander Dahl
*1896–1899 Valter Poppius
*1899–1902 Max Modèn
*1902–1908 Gustaf Waldemar Helenius
*1908–1909 Artur Julius Backman
*1909–1911 Eino Isak Arvo Rostèn
*1911–1912 Gustaf Arvid Nummelin
*1912–1913 Axel Valdemar Kihlström.

## Lähteet
Molnija (raketti)

**Molnija** (, *Salama*) oli neuvostoliittolainen kantoraketti, jota käytettiin pääasiassa Molnija-tietoliikennesatelliitin laukaisuihin. Se kehitettiin R-7-kantoraketista, joka oli maailman ensimmäinen mannertenvälinen ohjus ja ensimmäisen satelliitin laukaissut kantoraketti. 

Molnija-raketin nk. GRAU-koodi on 8K78. Se on nelivaiheinen raketti, jota käytettiin ensi kertaa 10. lokakuuta 1960 laukaisemaan satelliitti Baikonurin kosmodromilta.  1960-luvun lopulta lähtien sitä käytettiin Molnija-tietoliikennesatelliittien laukaisemiseen ja sen lisäksi Neuvostoliiton Mars-, Venus-planeettaluotainten laukaisuihin. Sitä käytettiin myös Oko-ennakkovaroitussatelliittien laukaisuihin.

Molnija on hyvin luotettava - Vuodesta 1990 alkaen sen ensimmäinen epäonnistunut laukaisu tapahtui vasta 21. kesäkuuta 2005.  Se kuitenkin korvautuu raskaammalla Sojuz-kantoraketilla.

## Rakenne

Molnijan kaksi ensimmäistä rakettivaihetta ovat kehitelmiä Vostok-raketin moottoreista. Kolmas vaihe kehitettiin erikseen - sitä käytettiin myöhemmin Voshod- ja Sojuz-raketeissa. Neljäs vaihe on 66700 Newtonin työntövoiman tuottava rakettimoottori. 

Vuonna 1964 tuotiin käyttöön Molnija-M (GRAU-koodi 8K78M). Lentoonlähtömassa oli 305 000 kg.

## Lähteet

## Aiheesta muualla
* 
* 
* 
* 
* 
* 
* 
*
Yhdistys 9

**Yhdistys 9** oli Suomessa vuosina 1966–1970 toiminut järjestö, joka ajoi sukupuolten tasa-arvoa. Yhdistyksen taustalla oli 1960-luvun radikaali vasemmistolainen liikehdintä. Perinteisten naiskysymysten sijasta se keskittyi sukupuolirooleihin. Järjestö otti kantaa muun muassa abortti- ja päivähoitokysymyksiin. Yhdistys 9 oli ensimmäinen suomalainen järjestö, joka otti käyttöön ruotsalaisten määrittelemän sukupuolirooli-ideologian, jonka mukaan mieskin voi jäädä kotiin hoitamaan lapsia. Naisilla ja miehillä saattoi sen mukaan olla kaksi roolia, ansiorooli ja perherooli.

## Historia
Yhdistys 9:n perustaminen sai alkunsa Helsingin Vanhalla ylioppilastalolla syksyllä 1965 pidetystä keskustelutilaisuudesta. Tilaisuuden jälkeen joukko aktiiveja päätti perustaa yhdeksänjäsenisen ”Ryhmä 9:n” kokouksessa, joka pidettiin silloisen opetusministeriön virkamiehen Kalevi Sorsan kotona. Yhdeksän perustajaa olivat Margaretha Mickwitz, Johan Mickwitz, Marja-Leena Mikkola, Klaus Mäkelä, Kati Peltola, Jertta Roos, Arvo Salo, Marina Sundström ja Ritva Turunen.

Yhdistys 9 perustettiin Ryhmä 9:n seuraajaksi helmikuussa 1966 ja sen johtokuntaan valittiin samat yhdeksän henkilöä. Ensimmäinen puheenjohtaja oli Margaretha Mickwitz. Yhdistys oli ennen kaikkea akateeminen ja opiskelijaliike, ja sen jäsenistä kolmasosa oli miehiä. Vuonna 1970 jäsenmäärä oli noin 700.

Yhdistys 9 on joskus määritelty naisasialiikkeeksi, mutta yhdistyksen aktiivit ovat vastustaneet tätä tulkintaa. Perustellessaan jälkikäteen yhdistyksen tavoitteita Mickwitz on täsmentänyt, että yhdistyksen tavoitteena oli luopua sukupuolirooleista siten, että kumpikin sukupuoli saisi vapaasti järjestää ja rakentaa elämäänsä yksilöllisten taipumusten, ei sukupuolen perusteella.

Yhdistys 9 perusti työryhmiä, jotka lähettivät laatimiaan selvityksiä viranomaisille ja antoivat julkilausumia tiedotusvälineille. Yhdistyksen toiminta-aikana työryhmiä oli kaikkiaan 18. Yhdistyksen jäsenet edustivat eri puolueita, mutta sillä oli läheisimmät yhteydet vasemmistopuolueisiin ja niiden naisjärjestöihin.

## Katso myös
*Sukupuolirooli
*Sexpo

## Lähteet
*   Kristiina-instituutti
* Ylen Elävä arkisto
* Ilonan ystävät 
* http://www.kansanarkisto.fi

### Viitteet

## Kirjallisuutta
*
*
*
* 
*
George Thomson

**George Morgan Thomson**, Monifiethin paroni Thomson (16. tammikuuta 1921 – 3. lokakuuta 2008) oli brittiläinen poliitikko.

Thomson palveli Royal Air Forcessa vuosina 1941–1946 ja toimi *Forward*-lehden toimittajana vuosina 1946–1956. Hän aloitti poliittisen uransa Työväenpuolueessa, mutta siirtyi 1980-luvulla siitä eronneeseen Sosiaalidemokraattiseen puolueeseen, joka yhdistyi vuonna 1988 Liberaalipuolueen kanssa Liberaalidemokraattiseksi puolueeksi.

Thomson otettiin Privy Councilin jäseneksi vuonna 1966, ja hän sai elinikäisen päärinarvon vuonna 1977.

Thomson oli parlamentin jäsenenä vuodesta 1952–1973. Hän toimi mm. Lancasterin kreivikunnan kanslerina (1966–1967, 1969–1970), Kansainyhteisön suhteista vastaavana ministerinä (1967–1968) ja salkuttomana ministerinä (1968–1969).

Työväenpuolueen kansanedustajana vuonna 1955 Thomson oli yksi ensimmäisistä, jotka tukivat Sydney Silvermanin pyrkimystä poistaa kuolemanrangaistus. 1960-luvun alussa hän oli kiinnostunut "kollektiivisesta puolustuksesta Naton alaisuudessa, niin kauan kun kommunistimaat pitävät aseensa", ja vastusti konservatiivien pyrkimyksiä, joilla Britannia kiirehti liittymään Euroopan yhteisöön ja etääntymään Kansainyhteisöstä. Harold Wilsonin niukan vaalivoiton jälkeen vuonna 1964 Thomsonista tehtiin apulaisulkoministeri. Hän muutti ulkoministeriön tyyliä ja vastasi kysymyksiin yksinkertaisella englannilla. Egyptin presidentin Gamal Abdel Nasserin torjuvaa vastausta lukuun ottamatta useimmat hänen ulkomaanmatkansa onnistuivat. Hän oli vahvasti mukana pyrkimyksissä lopettaa Ian Smithin laiton valkoisen vähemmistön hallinto Rhodesiassa (nykyinen Zimbabwe).

Työväenpuolueen menetettyä vallan vuonna 1970 pääministeri Edward Heath]in ETY-neuvottelut etenivät kohti menestystä, Thomson riitautui ETYä vastustaneen Työväenpuolueen kanssa ja vuonna 1972 hän erosi parlamenttiryhmän kärkipaikalta. Tämä EU-uskollisuus auttoi Heathiä nimittämään hänet ETY-komissaariksi vuosiksi 1973–1977.

## Lähteet
Kaupanvahvistaja

**Kaupanvahvistaja** on virkamies tai Maanmittauslaitoksen määräämä henkilö, jolla on oikeus vahvistaa kiinteistön omistusoikeuden siirtoa koskeva oikeustoimi, esimerkiksi kauppa tai lahja. Kiinteistön luovutus on tehtävä kirjallisesti. Myyjän ja ostajan tai heidän asiamiehensä on maakaaren mukaan allekirjoitettava kauppakirja olemalla läsnä samaan aikaan kaupanvahvistajan kanssa, koska muutoin ei kaupan laillisuudelle välttämätön muotovaatimus toteudu.

Kaupanvahvistajan on vahvistettava luovutus kaikkien kauppakirjan allekirjoittajien läsnä ollessa. Kaupanvahvistamisen tarkoituksena on estää sopimaton painostus tai muu epäasiallinen menettely kiinteistökaupassa. Kaupanvahvistajan ilmoituksen perusteella kiinteistön sijaintikunta voi käyttää sillä olevaa etuosto-oikeutta eli oikeutta lunastaa kiinteistön kunnalle. Kunnat voivat lunastaa vähintään 3 000 neliömetriä laajan kiinteistön Espoossa, Helsingissä, Kauniaisissa ja Vantaalla tai lunastaa suunnittelutarvealuetta varten muissa Suomen kunnissa yli 5 000 neliömetriä laajan alueen (etuostolaki 5 §).

## Julkisia kaupanvahvistajia
Kaupanvahvistajia ovat kaupanvahvistajista annetun lain (573/2009) perusteella:

* henkikirjoittajat, julkiset notaarit, poliisipäälliköt, apulaispoliisipäälliköt, johtavat kihlakunnanvoudit, kihlakunnanvoudit ja maakunnanvouti sekä elinkeino-, liikenne- ja ympäristökeskuksen maanmittausinsinöörit; (29.11.2019/1143) 
* Maanmittauslaitoksen virkamiehet ja kunnan viranhaltijat, jotka voivat kiinteistönmuodostamislain (554/1995) 5 §:n mukaan toimia toimitusinsinööreinä; 
* konsulipalvelulain (498/1999) 33 §:ssä tarkoitetut ulkomaanedustustossa palvelevat virkamiehet ja työntekijät.

Jos kaupanvahvistajan palveluiden saatavuus sitä edellyttää, muu kuin edellä mainittu henkilö voidaan hakemuksesta määrätä toimimaan kaupanvahvistajana.

Kaupanvahvistajan on ennen kiinteistön luovutuksen vahvistamista tarkistettava luovutuskirjan allekirjoittajien henkilöllisyys ja se, että luovutuskirja on tehty maakaaressa säädetyllä tavalla. Luovutusta ei saa vahvistaa, jos on perusteltua aihetta epäillä luovutuksen pätevyyttä. Kaupanvahvistaja vahvistaa kiinteistön luovutuksen merkitsemällä todistuksen luovutuskirjaan. Todistuksesta tulee käydä ilmi luovutuskirjan allekirjoittajien nimet sekä luovutuskirjan vahvistamispaikka ja -aika. Kaupanvahvistajan on allekirjoitettava todistus ja merkittävä siihen kaupanvahvistajan tunnus. Kaupanvahvistajan on kahden työpäivän kuluessa luovutuksen vahvistamisesta ilmoitettava luovutuksesta sähköisesti kiinteistönluovutusilmoituksella.

## Lähteet

## Aiheesta muualla
* Oikeustiede: kaupanvahvistaja (Tieteen termipankki)
Trudovaja Rossija

**Trudojava Rossija** eli *Työtä tekevä Venäjä* on vuodesta 1994 ilmestynyt venäläinen lehti. Se on Venäjän kommunistinen työväenpuolue - Vallankumouksellinen kommunistien puolueen pää-äänenkannattaja.

## Aiheesta muualla
* http://www.tr.rkrp-rpk.ru/
Työkansan Sanomat

**Työkansan Sanomat** on seuraavien lehtien nimi:

* Työkansan Sanomat (1945–1956), Suomen kommunistisen puolueen pää-äänenkannattaja
* Työkansan Sanomat (1988–), Rauhan ja Sosialismin puolesta &ndash; Kommunistinen Työväenpuolueen pää-äänenkannattaja.
Juhani Seppänen

**Juhani Seppänen** (15. toukokuuta 1957 Espoo – 5. syyskuuta 2024) oli suomalainen kirjailija ja työterveyslääkäri.

## Elämä

Seppäsen tunnetuin kirja lienee vuonna 2006 julkaistu *Selvästi juovuksissa*. Se kertoo, miten aiemmin runsaasti alkoholia käyttänyt Seppänen lopetti juomisen vuodeksi, ja kritisoi läpikotaisin ”alkoholisoitunutta” yhteiskuntaa, jossa juomattomuutta joutuu selittelemään, mutta juomista ei. Seppänen väittää, että alkoholia juodaan yksinomaan päihtymyksen vuoksi ja pitää muun muassa viiniharrastusta itsepetoksena. Seppänen tyrmäsi myös ajatuksen yhtenäisistä eurooppalaisista juomatavoista. 

Aiemmin Seppänen on kirjoittanut nykyajan työelämää ja kuluttamista ironisoivan kirjan *Hullu työtä tekee* (2004) ja isän tärkeyttä perheessä korostavan kirjan *Ensimmäinen sana on isä* (2000). 1980-luvulla Seppänen kirjoitti ravintolajuttuja *[[City (lehti)|City]]*-lehteen. Kesällä 2010 hän juonsi *Kuningas Alkoholi* -keskusteluohjelmaa Yle TV1:ssä. Alkuvuodesta 2013 Seppänen juonsi Marjo Vilkon käsikirjoittaman Yle TV1:ssä nähdyn kymmenosaisen sarjan *[[Suomi on -televisiosarjat|Suomi on ruotsalainen]]*. Vuonna 2015 Seppänen jatkoi juontajana saman teeman kymmenosaisessa sarjassa *Suomi on venäläinen*, vuonna 2017 kymmenosaisessa sarjassa *Suomi on suomalainen* ja vuonna 2019 kahdeksanosaisessa sarjassa *Suomi on metsäläinen*.

Seppänen asui Etelä-Helsingissä, oli eronnut ja hänellä on kaksi lasta. Hänen isänsä oli sosiologi Paavo Seppänen, ja hänen veljensä on kirjailija ja *[[Talouselämä (lehti)|Talouselämä]]*-lehden entinen päätoimittaja Pekka Seppänen.

## Teokset
* 
* 
* 

## Lähteet
Medborgarbladet

**Medborgarbladet** (lyh. **Med**, ) on Suomen ruotsalaisen kansanpuolueen (RKP) pää-äänenkannattaja ja jäsenlehti. Se ilmestyy viisi kertaa vuodessa ja päätoimittaja on RKP:n puoluesihteeri Ulla Achrén. Lehti lähetetään kaikille puolueen jäsenille, levikki on 35 000 kpl.

Lehti perustettiin vuonna 1943 RKP:n Helsingin paikallisosaston lehtenä, mutta myöhemmin siitä tuli koko puolueen lehti.

## Lähteet

## Aiheesta muualla
* Medborgarbladet Suomen ruotsalainen kansanpuolue
Kuopion suomalainen tyttökoulu

**Kuopion suomalainen tyttökoulu** oli vuosina 1879-1928 Kuopiossa toiminut, Suomen neljänneksi vanhin (Jyväskylä 1864, Helsinki 1869 ja Hämeenlinna 1878) suomenkielinen tyttökoulu. Koulu toimi ensin yksityiskouluna (1879–1886) ja oli syyskaudesta 1886 lähtien valtion omistuksessa. 

Syyskuun alussa 1928 tyttökoulu muutettiin Kuopion tyttölyseoksi. Koulun perinteitä jatkoi vuodesta 1973 Kallaveden yhteislyseo ja vuodesta 1975 lähtien Kallaveden yläaste ja Kallaveden lukio. Nykyisin Kallaveden lukion ja Kuopion aikuslukion käytössä oleva, arkkitehti Magnus Schjerfbeckin suunnittelema, alkujaan nelikerroksinen punatiilinen koulurakennus valmistui Piispanpuiston pohjoislaidalle (Maaherrankatu 2) vuonna 1924. 

## Perustaminen
Koulun perustamislupa saatiin 19. kesäkuuta 1879. Hakijoina olivat kuvernööri Karl von Kraemer ja tuomiorovasti A. G. Borg ja koulu toimi aluksi yksityisin varoin. Koulu siirtyi valtion omistukseen 27. marraskuuta 1885 annetun asetuksen perusteella 31. elokuuta 1886, mikä oli koulun perustajien tavoitteenakin. 

## Rahoitus
Kuopion suomalainen tyttökoulu turvasi toimintansa muiden suomalaisten tyttökoulujen tavoin alkuvuosinaan vahvasti alueella kiertäneeseen kolehtiin. Valtiollistaminen vuonna 1886 vakiinnutti sen talouden.
Snellmanilaisessa sivistyshengessä toiminut koulu sai alkuvuosina tukea myös paikalliselta Kalevala-seuralta.

## Rehtorit
*1879–1880 Hanna Schwartzberg
*1879–1886 Elisabeth "Betty" Ingman
Lisäksi opettajistoon kuului muun muassa Hilda Asp.

## Lähteet

## Aiheesta muualla
*Kouluvuosi 1923, Martta Kokkosen todistus ja luokkakuva
Pohjois-Karjalan Sosialidemokraattinen Piiri

**Pohjois-Karjalan Sosialidemokraattinen Piiri** oli yksi SDP:n piirijärjestöistä. Vuonna 2013 piiri yhdistyi Pohjois-Savon Sosialidemokraattien kanssa Savo-Karjalan demareiksi. Piirillä on kaksi vaalipiirin kuudesta kansanedustajasta: Riitta Myller ja Merja Mäkisalo-Ropponen. 

Piirijärjestö on toiminut vuodesta 1906. Aikaisemmin se on tunnettu nimillä **SDP:n Kuopion itäisen vaalipiirin piirijärjestö** ja **Joensuun Sos.dem. piirijärjestö**.

## Aikaisempia kansanedustajia
*Erkki Kanerva (1999–2003)
*Lauri Kähkönen (1999–2011)
*Raimo Holopainen (1996–1999)
*Esa Lahtela (1995–2011)
*Säde Tahvanainen (1995–2007)
*Kerttu Törnqvist (1983–1999)
*Matti Puhakka (1975–1991, 1995–1996)
*Uki Voutilainen (1962–1979)
*Juho Karvonen (1945–1962)
*Otto Muikku (1945–1958)
*Varma K. Turunen (1939–1962)
*Pekka Kettunen (1933–1936, 1939–1945)
*Juho Kosonen (1930–1939, 1944–1945)
*Samuli Tervo (1927–1929, 1936–1948)
*Antti Lehikoinen (1919–1924, 1927–1930, 1936–1939)
*Matti Puittinen (1919–1936)
*Mimmi Hämäläinen (1909–1911)
*Matti Lonkainen (1909–1918)
*Antti Hämäläinen (1907–1909)
*Albin Koponen (1907–1918, 1922–1944)
*Paavo Tikkanen (1907–1914)
Soinnillinen velaarinen frikatiivi

**Soinnillinen velaarinen frikatiivi** eli **soinnillinen velaarifrikatiivi** eli **soinnillinen velaarispirantti** on konsonanttiäänne. Kansainvälisessä foneettisessa aakkostossa sen merkkinä on ɣ, joka on muunnelma kreikkalaisen kirjaimiston gammasta. Uralilaisessa foneettisessa aakkostossa äänteen merkkinä on kreikkalainen pienaakkonen gamma, γ.

## Ääntäminen
Soinnillinen velaarinen frikatiivi äännetään suun takaosassa. Kielen takaosaa nostetaan kitapurjetta kohti siten, että syntyy kapeikko, jonka kautta kulkeva ilmavirta aiheuttaa hankaushälyä. Äänihuulet värähtelevät äänteen tuottamisen aikana. Soinnillinen velaarinen frikatiivi ääntyy samoin kuin suomen kielen vierassanojen soinnillinen velaarinen klusiili [] paitsi, että kieli ei pysäytä ilmavirtausta, vaan ilma pääsee purkautumaan vapaasti ulos äänteen tuottamisen ajan.

## Esiintyminen

Soinnillinen velaarinen frikatiivi esiintyy useissa eri kielissä. Nykyään äänne esiintyy muiden muassa arabiassa, azerissa, gaelissa, iirissä, kreikassa, marissa, navajossa ja persiassa.

Nykysuomesta ɣ on kadonnut, mutta vielä 1500-luvulla se esiintyi ainakin osassa murteita. Mikael Agricolalla on äänteen merkkinä gh tai g, joita hän käyttää muun muassa Abckirian sanoissa "warghasta" [] ’varasta’, "roghalle" [] ’ruoalle’ ja "wlgos" [] ’ulos’.

## Lähteet
Paavo Pitkänen

**Paavo Pitkänen** (13. heinäkuuta 1926 Joensuu – 10. elokuuta 1994 Joensuu) oli suomalainen jääkiekkoilija ja jääkiekkovaikuttaja.

Paavo Pitkänen pelasi puolustajana seitsemän kautta (1952–1959) Joensuun Kiekko-Karhuissa ja teki pelaajauran jälkeen pitkään töitä jääkiekkovaikuttajana. 

Pitkänen oli Suomen Jääkiekkoliiton liittohallituksen jäsen vuosina 1962–1971 ja Pohjois-Karjalan piirin jääkiekkojaoston puheenjohtaja 15 vuotta. Suomen Jääkiekkomuseo aateloi Pitkäsen Suomen Jääkiekkoleijonaksi numerolla 57 ansioistaan jääkiekkovaikuttajana.

## Lähteet
*Pitkäsen tiedot Jääkiekkomuseon sivulla
Kuopion kaupungin työväen tyttökoulu

**Kuopion kaupungin työväen tyttökoulu** (), joka tunnettiin myös *köyhien tyttöjen kouluna*, perustettiin 1. kesäkuuta 1846. Siitä tuli  myöhemmin muutosten kautta Kuopion ensimmäinen kansakoulu. Työväen tyttökoulun perustajina toimivat kaupungin säätyläisnaiset (Kuopion rouvasväenyhdistys, nykyään Kuopion Muotoiluakatemian ylläpitäjä) ja sen johtokunnan sihteerinä ja tukijana toimi J. V. Snellman. Samana vuonna oli perustettu myös Fredrika Runebergin johdolla vastaavat Porvoon rouvasväenyhdistys ja tyttökoulu.

Valtion perustamia tyttökouluja voitiin perustaa vuoden 1843 koulujärjestyksen perusteella, ja vuonna 1844 aloittikin toimintansa valtion tyttökoulu Helsingissä ja Turussa. Jo sitä ennen säätyläistyttöjä oli koulutettu yksityisissä kouluissa muutamissa kaupungeissa. Jo 1700-luvulla Vanhan Suomen alueella oli tyttökouluja, jotka toimivat Pietarin saksalaisen kouluhallinnon alaisuudessa. Saksankielisiä kouluja toimi samaan aikaan myös Haminassa, Käkisalmessa ja Savonlinnassa. 

Aikansa kouluille ja erityisesti yksityiskouluille tyypillisesti varoja toimintaan hankittiin kolehdilla, talkoilla ja myyjäisillä.

Kansakouluasetukseen (1866) pohjautuvat kansakoulut tulivat Kuopioon vuonna 1872, kun kaupungin työväen tyttökoulu ja vastaava poikien koulu eli *köyhien koulut* muutettiin alhaisemmaksi tyttö- ja poikakansakouluksi eli alemmiksi kansakouluiksi.

## Lähteet
Matias Helenius

**Matias Helenius** (23. maaliskuuta 1925 Turku – 1. tammikuuta 2015) oli suomalainen jääkiekkovalmentaja, -huoltaja ja -erotuomari.

Helenius valmensi TuToa useaan otteeseen joukkueen pelatessa SM-sarjassa. Helenius toimi valmentajana vuodesta 1965 kauden 1971–1972 alkupuoleen asti, jonka jälkeen hän valmensi joukkuetta vielä sen viimeisenä SM-sarjakautena 1974–1975, jolloin TuTo jäi viimeiseksi ja putosi vastaperustetusta SM-liigasta.

Helenius toimi myös TuTo:n huoltajana vuosina 1966–75 sekä Suomen jääkiekkomaajoukkueen huoltajana vuosina 1967–83. SM-sarjan erotuomarina hän oli 21 ottelussa vuosina 1957–60.

Suomen Jääkiekkomuseo aateloi Matias Heleniuksen Suomen Jääkiekkoleijonaksi numerolla 74.

## Lähteet
*Heleniuksen tiedot Jääkiekkomuseon sivulla
* Taimi, Risto 1979. Turun Toverit 1929–1979 – 50 vuotta urheilun hyväksi. Turku: Turun Toverit.

### Viitteet
Sekvenssikaavio

**Sekvenssikaavio** () eli **viestiyhteyskaavio**  on UML-mallinnuksessa käytettävä olioiden välistä vuorovaikutusta kuvaava kaavio. Sekvenssikaavio kuvaa vierekkäisinä pystysuorina viivoina samaan aikaan elävien olioiden elämänviivat ja vaakasuuntaisina nuolina niiden välillä kulkevat viestit tapahtumajärjestyksessä. Aika kulkee kaaviossa ylhäältä alaspäin.

## Sekvenssikaavion osat

Sekvenssikaavio kuvaa olioiden välistä vuorovaikutusta ajan kuluessa. Oliota kuvaava symboli on suorakaide, johon on merkitty olion ja sitä vastaavan luokan nimet muodossa olionNimi:luokanNimi. Suorakaiteesta piirretään katkoviiva alaspäin kuvaamaan olion elämänviivaa. Olioiden välisen vuorovaikutuksen kuvaamiseen käytetään viestejä, joita merkitään vaakasuuntaisilla nuolilla. Nuolien yläpuolelle merkitään viestin nimi. Viestit voidaan myös numeroida suoritusjärjestyksessä. Paluunuolia merkitään katkonuolilla, mutta ne jätetään usein kaaviosta pois. Kaavion ulkopuolelta tuleva viesti voidaan merkitä lähteväksi mustatusta ympyrästä.

Olion aktivaatiota merkitään sen elämänviivan päälle piirretyllä suorakaiteella. Suorakaiteen pituus kuvaa aktivaation pituutta: tyypillisesti olio aktivoituu ottaessaan viestin vastaan, ja aktivaatio päätyy paluunuoleen. Olio voi lähettää viestin myös itselleen, ja aktivaatiota kuvaavia suorakaiteita voi olla useita päällekkäin. Kun olio tuhotaan, sen elämänviiva päättyy ja päätekohtaan merkitään rasti. Tuhoamisen voi suorittaa joko olio itse tai jokin muu olio välittämällä viestin tuhottavalle oliolle.
## Lähteet
* 
### Viitteet

## Aiheesta muualla

* Scott W. Ambler: Introduction to UML 2 Sequence Diagrams 
* Scott W. Ambler: UML 2 Sequence Diagram Guidelines 
* Donald Bell: UML's Sequence Diagram
Formula 1 -kausi 1965

**Formula 1 -kausi 1965** oli 16. Formula 1 -kausi. Se alkoi 1. tammikuuta ja päättyi 24. lokakuuta 1965 kymmenen kilpailun jälkeen. Kuljettajien mestaruuden voitti Jim Clark, ja valmistajien mestaruuden Lotus. Meksikon GP:tä lukuun ottamatta voittajat olivat brittejä.

## Kilpailut

## Kuljettajien lopullinen järjestys

## Valmistajien lopullinen järjestys

## Lähteet
Vítor Baía

**Vítor Manuel Martins Baía** (s. 15. lokakuuta 1969 São Pedro da Afurada, Portugali) on portugalilainen entinen jalkapalloilija, pelipaikaltaan maalivahti.

Baía edusti urallaan kotimaansa SuperLigan Portoa sekä Espanjan Primera Divisiónin Barcelonaa. Hän saavutti urallaan muun muassa yhdeksän Portugalin-mestaruutta ja yhden Espanjan-mestaruuden sekä Mestarien liigan, UEFA Cupin, Cup-voittajien cupin ja Intercontinental Cupin voiton.

Portugalin maajoukkueessa Baía pelasi 80 ottelua vuosina 1990–2002. Hän edusti Portugalia EM-kilpailuissa vuosina 1996 ja 2000 sekä MM-kilpailuissa vuonna 2002. Vuoden 2000 kisoissa hän oli joukkueen kapteeni.

Baía ilmoitti pelaajauransa päättämisestä kesäkuussa 2007. Jatkossa hän aikoo toimia markkinointitehtävissä vanhassa seurassaan Portossa.

## Lähteet
Rautakallio (Kemi)

**Rautakallio** on saari Kemin edustalla Perämerellä. Se sijaitsee Ajoksen sataman ja Hepolan kaupunginosan välisellä lahdella Veitsiluoto Oy:n satamaan johtavan laivaväylän varrella. Asumattoman saaren rannat ovat kivikkoisia, ja sen keskiosa on avokalliota.
Hammastus (konetekniikka)

**Hammastus** on mekaanisen voimansiirtoelimen yksi osa. Mekaanisia voimansiirtoelimiä ovat mm. hammasrattaat. Hammastuksen tehtävänä on siirtää pyörimisnopeutta ja momenttia akselilta toiselle.

## Hammastuksen historia ja kehitys

Voimansiirron toteutus hammastuksen avulla on keksitty jo tuhansia vuosia sitten. Egyptiläisten vedensiirtolaitteet oli varustettu alkeellisilla, puusta valmistetuilla hammaspyörillä. Myös roomalaiset käyttivät aikoinaan puuvalmisteisia voimansiirtoelimiä mm. myllyissä, joiden toiminta perustui veden virtauksen muuttamiseen pyörimiseksi.

Englannissa valmistettiin vuonna 1335 kello, jonka runko ja voimansiirtoelimet olivat rautaa. James Watt rakensi 1700-luvulla hammaspyörän, jossa oli suorakaiteen muotoiset hampaat. Vuonna 1754 Leonhard Euler piirsi **[[evolventti#Ympyrän evolventti|evolventtihampaan]]** ja perusteli mielipiteenään sen olevan paras hammaskyljen muoto.

Evolventtihampaita alettiin kuitenkin valmistaa vasta 1840-luvulla, aluksi valettuina ja noin kolmekymmentä vuotta myöhemmin koneistettuina. Vuonna 1838 Cambridgen yliopiston professori Willis laati evolventtihammastuksen työpiirustuksen. Hampaan **ryntökulma** oli 14½ astetta, ja tämä kulma on edelleen käytössä Englannissa ja Yhdysvalloissa hammaspyörien standardikulmana. Piirustus näyttää vielä nykypäivänäkin moitteettomalta.

## Hammasvälitys

Vuosien saatossa tapahtunut hammasvälityksen tuotekehitys on mahdollistanut tarkan valmistustekniikan ansiosta hiljaisen käynnin ja hyvän hyötysuhteen. Kehänopeus voi olla jopa 100 m/s ja tehonsiirtokyky yhden voimansiirtoelimen kautta 60 MW. Hammasvälitys on välttämätön koneenelin koneenrakennuksessa keveytensä ja edullisuutensa vuoksi, ja lisäksi hammasvälitys vaatii vain puolet ketju- tai hihnavälityksen vaatimasta tilasta.

### Käsitteet
Hammasvälitysten laskemiseen liittyy käsitteitä, joita ovat
* **m** moduuli
* **z** hammasluku
* **b** hampaan leveys
* **h** hampaan korkeus
* **ha** hampaan pään korkeus
* **hf** hampaan tyven korkeus
* **p** jako
* **d** jakohalkaisija
* **da** päähalkaisija
* **df** tyvihalkaisija
* **c** tyvivälys
* **j** kylkivälys

## Evolventtihammastus

Evolventtihammastus on yleisin teollisuudessa valmistettu ja käytetty hampaanmuoto. Valmistuksen helppous ja  laadunvalvonnan kannalta tarkastettavuus sekä pienen akselivälivirheen vähäinen vaikutus **välityssuhteeseen** ovat tehneet ympyrän evolventista parhaan hampaankylkimuodon.

Suoran vieriessä liukumatta ympyräsylinterin kehällä jokainen suoran piste piirtää uranaan evolventtikäyrää. Lieriön vierintäympyrä on evolventtikäyrän lähtöpiste, josta hampaan kylkiviiva alkaa.

## Sykloidihammastus

Sykloidihammastuksen etuina evolventtihammastukseen pidetään edullisia ryntöolosuhteita pintapaineen ollessa pienempi. Tämän ansiosta voidaan käyttää pienempiä hammaslukuja. Sykloidihammastuksen haittoina ovat valmistuksen vaikeus ja hammasvälityksen huono akselivälivirheen sieto. Lisäksi akselivälin säätö profiilinsiirtoa käyttäen ei ole sykloidilla mahdollista.
Ulkokarvo

**Ulkokarvo** on kylä ja niemi Hailuodon kunnassa Ojakylän itäpuolella. Kylä sijaitsee Perämeren sivulahden, Ojakylänlahden etelärannalla. Kylässä sijaitsee pieni satama, niin kutsuttu Petsamon laituri, joka oli myös yhteysalus HL Hailuodon satamapaikkana vuosina 1920–1968. Petsamon laiturin luona oli autiotupa, mutta se paloi heinäkuussa 2015.

## Lähteet
Wienin kansainvälinen lentoasema

**Wienin kansainvälinen lentoasema**  () on Itävallan suurin ja tärkein lentoasema. Se sijaitsee Wienin keskustasta noin 18 kilometriä kaakkoon. Lentoasema palvelee Wienin lisäksi myös läheistä Slovakian pääkaupunkia Bratislavaa.

Lentoasema toimii Austrian Airlinesin tukikohtana. Sen toinen nimi *Schwechat* tulee läheisestä kaupungista. Lentoasemaa käytti vuonna 2007 lähes 19 miljoonaa matkustajaa.

Lentoasemalla on kolme matkustajaterminaalia. Lentoasemalle liikennöivä CAT (City Airport Train) vie Wienin keskustasta lentoasemalle 16 minuutissa. Lisäksi lentoasemalle liikennöi Wienin S-Bahnin linja S7. Lentoasemalta on lisäksi suorat bussiyhteydet Bratislavaan.

## Historia
Lentoasema rakennettiin alkujaan sotilaskentäksi vuonna 1938. Yhdistynyt kuningaskunta otti sen käyttöönsä vuonna 1945. Aluksi kentällä oli vain yksi kiitotie, joka pidennettiin vuonna 1959 3 000 metriin. Uuden matkustajaterminaalin rakentaminen aloitettiin vuonna 1960.

Lentoaseman erikoisuus oli Harrods, mutta se suljettiin vuonna 2003.

## Lähteet

## Aiheesta muualla

* Lentoaseman kotisivut
FON

**FON Technology S.L.** on Espanjasta käsin toimiva teknologiayritys, jonka perustaja on Martin Varsavsky. Vuoden 2006 alussa FON sai 18 miljoonan euron rahoituksen muun muassa Googlelta ja Skype Technologiesilta. Vuoden 2007 alussa FON sai 13 miljoonaa euroa lisää rahoitusta useilta yhtiöiltä. Suomessa FONin toiminnan edistäjänä toimii Marko Ahtisaari.

Yrityksen tavoitteena on muodostaa maailman kattavin langattomien WLAN-tukiasemien verkosto, jonka luomiseksi se myy omaa tukiasemaansa. Tukiasemia on myös jaettu ilmaiseksi erilaisten kampanjoiden yhteydessä. FONin tavoin toimii Suomessa Saunalahti Groupin Wippies-yhteisö.

## Historia
Idea WLAN-tukiasemasta syntyi vuonna 2005 Varsavskyn reissatessa Pariisissa. Hän kaivoi PDA-laitteensa taskustaan pikaista Internetin selailua varten ja koitti löytää verkkoa, johon yhdistää laitteen. Verkkoja löytyi kymmenittäin, mutta ne kaikki olivat salattuja.

## FON-verkko

FON-verkon käyttäjäksi eli niin sanotuksi foneroksi voi ryhtyä kuka hyvänsä rekisteröitymällä FONin kotisivuilla. FON-tukiaseman (*La Fonera*) hankkiminen ja hyödyntäminen vaatii käyttäjältä lisäksi laajakaistayhteyden internetiin. FON-palvelun idea on, että käyttäjät jakavat oman internet-yhteytensä langattomasti muidenkin käyttöön. FON huolehtii muiden käyttäjien tunnistuksesta ja käyttöoikeuksista ja hoitaa mahdollisen laskutuksen.

FON-tukiasemien käyttö yksityisten ADSL-yhteyksien jakamiseen on harvoin suoranaisesti sallittu palveluntarjoajien käyttöehdoissa. Tästä huolimatta tukiasemia on runsaasti käytössä sekä Suomessa että muualla maailmassa.

## Lähteet

## Aiheesta muualla

* http://www.fon.com/ - Yrityksen kotisivu
* http://maps.fon.com/ - Interaktiivinen kartta FON-tukiasemista
* http://blog.fon.com/fi/ - FONin suomalainen blogi
* http://www.easy2design.de/bla/?page_id=98  - Debricking/Flashing
Kaikki rakastavat Raymondia

**Kaikki rakastavat Raymondia** () oli yhdysvaltalainen sitcomsarja, jota esitettiin CBS-kanavalla vuosina 1996–2005. Suomessa sarjaa esitti Nelonen. Sarja sai Yhdysvalloissa suuren suosion ja voitti monia Emmy- ja Golden Globe -palkintoja. Yhdysvalloissa katsojaluvut olivat parhaimmillaan noin 20 miljoonaa.

Sarja kertoo amerikanitalialaisesta urheilutoimittajasta Ray Baronesta, joka asuu vaimonsa Debran, tyttärensä Allyn ja kaksospoikiensa Geoffreyn ja Michaelin kanssa Long Islandilla New Yorkissa. Rayn vanhemmat ja veli vaimoineen eivät anna Raylle tai hänen perheelleen hetkeäkään rauhaa.

## Pääosissa

## Lähteet
* http://www.discshop.fi/elokuvat/dvd/kaikki_rakastavat_raymondia_kausi_1/P16588

## Aiheesta muualla
* Sarjan viralliset kotisivut 
*
Peter S. Beagle

**Peter Soyer Beagle** (s. 20. huhtikuuta 1939) on yhdysvaltalainen fantasiakirjailija. Beagle julkaisi esikoisromaaninsa *A Fine And Private Place* vuonna 1960. Hänen tunnetuin teoksensa on romaani *Viimeinen yksisarvinen* (1968).

Beagle on kirjoittanut myös J. R. R. Tolkienin romaanin pohjalta käsikirjoituksen Ralph Bakshin animaatioelokuvaan *[[Taru sormusten herrasta (animaatioelokuva)|Taru sormusten herrasta]]* vuodelta 1978. Elokuva käsitti vain alkupuoliskon Tolkienin tarinasta, mutta päätösosa jäi tuottamatta ensimmäisen osan taloudellisesta menestyksestä huolimatta.

## Teokset
### Suomennettu romaani
* 

### Suomennetut novellit
* ”Lila ihmissusi” (Lila the Werewolf, 1969). Portti 9/1986. 
* ”Kaksi sydäntä” (Two Hearts, 2005). Suom. Leena Peltonen. Portti 4/2006. 

### Suomentamattomia teoksia
* *A Fine and Private Place* (1960)
* *Come, Lady Death* (1963)
* *I See By My Outfit: Cross-Country by Scooter, an Adventure* (1965)
* *The Folk of the Air* (1986)
* *The Innkeeper's Song* (1993)
* *The Unicorn Sonata* (1996)
* *The Rhinoceros Who Quoted Nietzsche and Other Odd Acquaintances* (1997)
* *Giant Bones / The Magician of Karakosk and Other Stories* (1999)
* *Tamsin* (1999)
* *The Line Between* (2006)

## Lähteet
* 

## Aiheesta muualla
* Kotisivut 
* Sari Peltoniemi: Viimeinen yksisarvinen. Kalaksikukko 10.5.1999.
Pacific

**Pacific** tarkoittaa seuraavia asioita:

* Pacific, kaupunki Missourissa
* Pacificin piirikunta, piirikunta Washingtonissa
* Pacific, kaupunki Washingtonissa
* *[[The Pacific]]*, televisiosarja
* Air Pacific, lentoyhtiö
* Pacific Racing, autourheilutalli
* Pacific-radat, manteren poikki johtavat rautatiet Pohjois-Amerikassa, erityisesti vuonna 1869 valmistunut ensimmäinen mantereen ylittävä rautatie
Bertrand Gachot

**Bertrand Gachot** (s. 23. joulukuuta 1962 Luxemburg, Luxemburg, Luxemburg) on entinen ranskalainen kilpa-autoilija. Gachot ajoi urallaan Belgian lisenssillä, joten joissakin tilastoissa hänen kansallisuudekseen on merkitty belgialainen. Gachot'lla ei mielestään ollut yhtä kansallisuutta, vaan hän piti itseään eurooppalaisena. Siitä syystä hänellä oli esimerkiksi Euroopan unionin lippu kypärän maalauksessa. Lippua voi osaltaan selittää myös se, että Gachot'n isä oli Euroopan komission virkamies.

## Ura

Gachot aloitti kartingin 15-vuotiaana. Hän voitti vuonna 1986 Britannian Formula Fordien mestaruuden. Vuonna 1987 hän aloitti kilpailemisen Britannian Formula 3 -sarjassa West Surrey Racing -tallissa. Gachot sijoittui pisteissä toiseksi. Vuonna 1988 hän vaihtoi Formula 3000 -sarjaan. Kaudeksi 1989 hän pääsi kilpailemaan Formula 1 -sarjaan Onyx-tallissa. Vuonna 1990 hän vaihtoi Subarun koneilla varustettujen autojen Coloni-talliin.

Gachot vaihtoi vuodeksi 1991 Jordanille ja auttoi tallin viidennelle sijalle. Ruiskutettuaan kyynelkaasua lontoolaisen taksikuskin päälle Gachot sai kuitenkin kesken kauden puolentoista vuoden vankeustuomion, josta hän istui tosin vain kaksi kuukautta. Hänet korvasi Jordanilla saksalainen Michael Schumacher. Gachot'n vapauduttua vankilasta Jordan ei enää kuitenkaan ollut halukas antamaan hänelle kilpakuljettajan paikkaa kahteen viimeiseen kilpailuun. Hän sai viimeiseen kilpailuun paikan Larrousse-tallista, jossa hän vietti koko kauden 1992.

Kaudet 1994–1995 ykkösissä Gachot ajoi Pacific-tallissa ilman sen suurempaa menestystä, sillä hän jäi molempina vuosina ilman pisteitä. Gachot oli mukana Pacific-tallissa myös omistajana. Osittain siksi hän antoikin kaudella 1995 tallin rahavaikeuksien vuoksi paikkansa varakkaammille kuljettajille.

Kilpailu-uransa jälkeen Gachot siirtyi liike-elämään. Hän toimii johtotehtävissä Hype-energiajuomia valmistavassa ja jakelevassa yrityksessä. HYPE on ollut mukana sponsorina esimerkiksi CART-, Formula 1- ja NASCAR-sarjoissa. F1-sarjassa HYPE on sponsoroinut Arrows-, Benetton- ja Williams-talleja sekä kuljettajista Nico Hülkenbergiä ja Sergio Péreziä.

## Formula 1 -tulokset
(*Kursivoitu* kilpailu tarkoittaa nopeinta kierrosta)

## Lähteet